**Frumoasa mea**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frumoasa mea sunt prins între dezastre

Iar m-am pierdut prin bombe fumigene,

De explodez, din dorurile noastre

Vei aduna doar visuri patogene.

Să-mi scrii de ştii, de doctori plini de vrajă

Ce pot durerea timpului s-o dreagă,

La clipe fără nori să stau de strajă

Ca dragostea din noi să se-înţeleagă.

Şi pune-mi pe cătuşe fir de iarbă

Cu codul din săruturi prinse-n cheie,

Privirea-n aşteptare să nu-mi fiarbă

Să sorb neant din trupu-ţi de femeie.

Pe gene şterge-mi nişte stropi de ploaie

Ce curg mereu din ochii amintirii,

Şi gândul tău mai fă-l să se îmoaie

În zodia din freamătul trăirii.

Pe seară spune-i vântului să tacă

Să se retragă-n tainele pădurii,

Să-mi lase visul cast ca să petreacă

Să nu-l mai plimbe prin durere furii.

20.06.2019